ബി.ഡി.എം.എസ് പഞ്ചായത്ത് കമ്മിറ്റി ആലപ്പുഴ: ബി.ഡി.ജെ.എസ് പോഷക സംഘടനയായ ബി.ഡി.എം.എസ് പട്ടണക്കാട് പഞ്ചായത്ത് കമ്മിറ്റി രൂപീകരണ യോഗം ബി.ഡി.ജെ.എസ് മണ്ഡലം പ്രസിഡന്റ് പ്രകാശന് കളപ്പുരക്കല് ഉദ്ഘാടനം ചെയ്തു. ബി.ഡി.എം.എസ് ചേര്ത്തല മണ്ഡലം പ്രസിഡന്റ് തുളസീഭായി വിശ്വനാഥന് അദ്ധ്യക്ഷയായി. ജില്ലാ പ്രസിഡന്റ് ടി. അനിയപ്പന് മുഖ്യ പ്രഭാഷണം നടത്തി. ജില്ലാ സെക്രട്ടറി എ.ജി. സുഭാഷ് സംഘടനാ സന്ദേശം നല്കി. സെക്രട്ടറി ദിലീപ് കുമാര്, മണ്ഡലം സെക്രട്ടറി ടി.ആര്. വിനോദ്, ബി.ഡി.വൈ.എസ് മണ്ഡലം സെക്രട്ടറി ബൈജു വട്ടക്കര, ബി.ഡി.ജെ.എസ് പട്ടണക്കാട് പഞ്ചായത്ത് സെക്രട്ടറി കെ.എല്. സതീശന് തുടങ്ങിയവര് സംസാരിച്ചു. സന്ധ്യാ അജി സ്വാഗതവും കെ.എം. രജി നന്ദിയും പറഞ്ഞു.